title: Vykonávacia smernica Komisie 2011/43/EÚ z  13. apríla 2011 , ktorou sa mení a dopĺňa smernica Rady 91/414/EHS s cieľom zaradiť polysulfid vápenatý medzi účinné látky a ktorou sa mení a dopĺňa rozhodnutie Komisie 2008/941/ES  Text s významom pre EHP

text:
               14.4.2011

               SK

               Úradný vestník Európskej únie

               L 100/39

         VYKONÁVACIA SMERNICA KOMISIE 2011/43/EÚ
   z 13. apríla 2011,
   ktorou sa mení a dopĺňa smernica Rady 91/414/EHS s cieľom zaradiť polysulfid vápenatý medzi účinné látky a ktorou sa mení a dopĺňa rozhodnutie Komisie 2008/941/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 1112/2002 (2) a (ES) č. 2229/2004 (3) sa stanovujú podrobné pravidlá vykonávania štvrtej etapy programu činnosti uvedeného v článku 8 ods. 2 smernice 91/414/EHS a stanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Uvedený zoznam obsahoval polysulfid vápenatý.

               (2)

               V súlade s článkom 24e nariadenia (ES) č. 2229/2004 žiadateľ stiahol svoje podporné stanovisko k zaradeniu uvedenej účinnej látky do prílohy I k smernici 91/414/EHS do dvoch mesiacov od doručenia návrhu hodnotiacej správy. Následne sa v súvislosti s nezaradením polysulfidu vápenatého prijalo rozhodnutie Komisie 2008/941/ES z 8. decembra 2008 o nezaradení niektorých účinných látok, ktoré sú uvedené v prílohe I k smernici Rady 91/414/EHS, a odobratí povolení na prípravky na ochranu rastlín obsahujúce tieto látky (4).

               (3)

               V súlade s článkom 6 ods. 2 smernice 91/414/EHS podal pôvodný oznamovateľ (ďalej len „žiadateľ“) novú žiadosť o uplatnenie zrýchleného postupu podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie v rámci hodnotenia účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do jej prílohy I (5).

               (4)

               Žiadosť bola predložená Španielsku, ktoré bolo nariadením (ES) č. 2229/2004 určené za spravodajský členský štát. Časová lehota na skrátené konanie bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/941/ES. Uvedená žiadosť takisto spĺňa ostatné vecné a procedurálne požiadavky uvedené v článku 15 nariadenia (ES) č. 33/2008.

               (5)

               Španielsko vyhodnotilo dodatočné údaje, ktoré predložil žiadateľ, a pripravilo doplňujúcu správu. Túto správu oznámilo 14. februára 2010 Európskemu úradu pre bezpečnosť potravín (ďalej len „úrad“) a Komisii. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 28. októbra 2010 predložil Komisii svoj záver v súvislosti s polysulfidom vápenatým (6). Členské štáty a Komisia v rámci Stáleho výboru pre potravinový reťazec a zdravie zvierat preskúmali návrh hodnotiacej správy, doplňujúcu správu a záver úradu a sfinalizovali ich 11. marca 2011 vo forme revíznej správy Komisie o polysulfide vápenatom.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú polysulfid vápenatý, vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné zaradiť polysulfid vápenatý do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (7)

               Pred zaradením účinnej látky do prílohy I by sa mala poskytnúť primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú z tohto zaradenia.

               (8)

               Bez toho, aby boli dotknuté povinnosti vymedzené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín s obsahom polysulfidu vápenatého, aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie súvisiacej s prílohou III, pokiaľ ide o každý prípravok na ochranu rastlín v prípade každého plánovaného použitia, v súlade s jednotnými zásadami stanovenými v smernici 91/414/EHS.

               (9)

               Zo skúseností s predchádzajúcimi zaradeniami účinných látok posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o uvádzaní prípravkov na ochranu rastlín na trh (7), do prílohy I k smernici 91/414/EHS vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia dokáže preukázať prístup k dokumentácii spĺňajúcej požiadavky prílohy II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I.

               (10)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (11)

               Rozhodnutím 2008/941/ES sa stanovuje nezaradenie polysulfidu vápenatého a odobratie povolení pre prípravky na ochranu rastlín obsahujúce uvedenú látku do 31. decembra 2011. Z prílohy k uvedenému rozhodnutiu je preto potrebné vypustiť riadok týkajúci sa polysulfidu vápenatého.

               (12)

               Preto je vhodné zodpovedajúcim spôsobom zmeniť a doplniť rozhodnutie 2008/941/ES.

               (13)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   V prílohe k rozhodnutiu 2008/941/ES sa vypúšťa riadok týkajúci sa polysulfidu vápenatého.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznamujú znenie týchto ustanovení a tabuľku zhody medzi týmito ustanoveniami a touto smernicou.
   Uvedené ustanovenia uplatňujú od 1. decembra 2011.
   Členské štáty uvádzajú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravujú členské štáty.
   Článok 4
   1.   V súlade so smernicou 91/414/EHS členské štáty v prípade potreby do 30. novembra 2011 menia a dopĺňajú alebo odoberajú existujúce povolenia týkajúce sa prípravkov na ochranu rastlín s obsahom polysulfidu vápenatého ako účinnej látky.
   Do uvedeného dátumu overia najmä to, či sú podmienky uvedené v prílohe I k uvedenej smernici týkajúce sa polysulfidu vápenatého splnené, s výnimkou tých, ktoré sú uvedené v časti B položky týkajúcej sa uvedenej účinnej látky, a či držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup v súlade s podmienkami článku 13 uvedenej smernice.
   2.   Odchylne od odseku 1 členské štáty prehodnocujú každý povolený prípravok na ochranu rastlín s obsahom polysulfidu vápenatého ako jedinej účinnej látky alebo jednej z viacerých účinných látok, z ktorých všetky boli najneskôr do 30. apríla 2011 zaradené do prílohy I k smernici 91/414/EHS, v súlade s jednotnými zásadami stanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky v prílohe I k uvedenej smernici týkajúcej sa polysulfidu vápenatého. Na základe uvedeného hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po uvedenom určení členské štáty:

               a)

               v prípade prípravku s obsahom polysulfidu vápenatého ako jedinej účinnej látky v prípade potreby zmenia a doplnia alebo odoberú povolenie najneskôr do 31. mája 2015 alebo

               b)

               v prípade prípravku s obsahom polysulfidu vápenatého ako jednej z viacerých účinných látok zmenia a doplnia alebo odoberú povolenie, ak je to potrebné, najneskôr do 31. mája 2015 alebo do dátumu určeného na takúto zmenu a doplnenie alebo odobratie v príslušnej smernici alebo smerniciach, ktorými sa príslušná látka alebo látky doplnili do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 13. apríla 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 168, 27.6.2002, s. 14.

      (3)  Ú. v. EÚ L 379, 24.12.2004, s. 13.

      (4)  Ú. v. EÚ L 335, 13.12.2008, s. 91.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín; Záver z partnerského preskúmania účinnej látky polysulfid vápenatý z hľadiska posúdenia rizika pesticídov. Vestník EFSA (EFSA Journal) 2010; 8(11):1890. [45pp].doi:10.2903/j.efsa.2010.1890. K dispozícii na internetovej stránke www.efsa.europa.eu.

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/ES sa dopĺňa táto položka.

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Nadobudnutie účinnosti

                     Zaradenie platí do

                     Osobitné ustanovenia

                     „349

                     Polysulfid vápenatý
                     č. CAS: 1344 – 81 – 6
                     č. CIPAC: 17

                        Polysulfid vápenatý

                     ≥ 290 g/kg

                     1. júna 2011

                     31. mája 2021

                     ČASŤ A
                     Povoliť možno len používanie ako fungicíd.
                     ČASŤ B
                     Pri uplatňovaní jednotných zásad prílohy VI sa zohľadňujú závery revíznej správy týkajúcej sa polysulfidu vápenatého sfinalizovanej v Stálom výbore pre potravinový reťazec a zdravie zvierat 11. marca 2011, a najmä jej dodatky I a II.
                     Pri tomto celkovom posúdení členské štáty venujú osobitnú pozornosť:

                                 —

                                 bezpečnosti osôb aplikujúcich prípravok a zabezpečujú, aby podmienky schválenia zahŕňali primerané ochranné opatrenia,

                                 —

                                 ochrane vodných organizmov a necieľových článkonožcov a zabezpečujú, aby podmienky používania zahŕňali vhodné opatrenia na zmiernenie rizika.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Delegovaná smernica Komisie 2014/5/EÚ z  18. októbra 2013 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach na doskách plošných spojov, v povrchových náteroch na koncovkách elektrických a elektronických komponentov a v náteroch na doskách plošných spojov, v spájkach na spájanie drôtov a káblov, v spájkach na spájanie prevodníkov a snímačov, ktoré sa za bežných prevádzkových a skladovacích podmienok trvalo používajú pri teplotách nižších ako – 20 °C  Text s významom pre EHP

text:
               9.1.2014

               SK

               Úradný vestník Európskej únie

               L 4/53

         DELEGOVANÁ SMERNICA KOMISIE 2014/5/EÚ
   z 18. októbra 2013,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach na doskách plošných spojov, v povrchových náteroch na koncovkách elektrických a elektronických komponentov a v náteroch na doskách plošných spojov, v spájkach na spájanie drôtov a káblov, v spájkach na spájanie prevodníkov a snímačov, ktoré sa za bežných prevádzkových a skladovacích podmienok trvalo používajú pri teplotách nižších ako – 20 °C
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova v elektrických a elektronických zariadeniach uvedených na trh.

               (2)

               V súčasnosti nie je možné nahradiť alebo odstrániť olovo v spájkach na doskách plošných spojov, v povrchových náteroch na koncovkách elektrických a elektronických komponentov a v náteroch na doskách plošných spojov, v spájkach na spájanie drôtov a káblov, v spájkach na spájanie prevodníkov a snímačov, ktoré sa za bežných prevádzkových a skladovacích podmienok trvalo používajú pri teplotách nižších ako – 20 °C.

               (3)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa šiesteho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 18. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      PRÍLOHA
      Do prílohy IV k smernici 2011/65/EÚ sa dopĺňa tento bod 26:

                     „26.

                     Olovo:

                                 —

                                 v spájkach na doskách plošných spojov,

                                 —

                                 v povrchových náteroch na koncovkách elektrických a elektronických komponentov a v náteroch na doskách plošných spojov,

                                 —

                                 v spájkach na spájanie drôtov a káblov,

                                 —

                                 v spájkach na spájanie prevodníkov a snímačov,

                           ktoré sa za bežných prevádzkových a skladovacích podmienok trvalo používajú pri teplotách nižších ako – 20 °C.
                     Platí do 30. júna 2021.“


title: Vykonávacia smernica Komisie 2011/56/EÚ z  27. apríla 2011 , ktorou sa mení a dopĺňa smernica Rady 91/414/EHS s cieľom zaradiť cyprokonazol medzi účinné látky a ktorou sa mení a dopĺňa rozhodnutie Komisie 2008/934/ES  Text s významom pre EHP

text:
               28.4.2011

               SK

               Úradný vestník Európskej únie

               L 108/30

         VYKONÁVACIA SMERNICA KOMISIE 2011/56/EÚ
   z 27. apríla 2011,
   ktorou sa mení a dopĺňa smernica Rady 91/414/EHS s cieľom zaradiť cyprokonazol medzi účinné látky a ktorou sa mení a dopĺňa rozhodnutie Komisie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa stanovujú podrobné pravidlá vykonávania druhej a tretej etapy pracovného programu uvedeného v článku 8 ods. 2 smernice 91/414/EHS a stanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňal cyprokonazol.

               (2)

               V súlade s článkom 11e nariadenia (ES) č. 1490/2002 oznamovateľ stiahol svoje podporné stanovisko, pokiaľ ide o zaradenie príslušnej účinnej látky do prílohy I k smernici 91/414/EHS do dvoch mesiacov od doručenia návrhu hodnotiacej správy. Následne sa v súvislosti s nezaradením cyprokonazolu prijalo rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (4).

               (3)

               V súlade s článkom 6 ods. 2 smernice 91/414/EHS podal pôvodný oznamovateľ (ďalej len „žiadateľ“) novú žiadosť o uplatnenie zrýchleného postupu podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadny a zrýchlený postup v rámci hodnotenia účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do jej prílohy I (5).

               (4)

               Žiadosť bola predložená Írsku, ktoré bolo nariadením (ES) č. 1490/2002 určené za spravodajský členský štát. Časová lehota na zrýchlený postup bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/934/ES. Uvedená žiadosť tiež spĺňa ostatné vecné a procedurálne požiadavky uvedené v článku 15 nariadenia (ES) č. 33/2008.

               (5)

               Írsko vyhodnotilo dodatočné údaje, ktoré predložil žiadateľ, a vypracovalo doplňujúcu správu. 12. februára 2010 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 8. novembra 2010 predložil Komisii svoj záver o cyprokonazole (6). Členské štáty a Komisia preskúmali návrh hodnotiacej správy, doplňujúcu správu a záver úradu v rámci Stáleho výboru pre potravinový reťazec a zdravie zvierat a 11. marca 2011 ju sfinalizovali vo forme revíznej správy Komisie týkajúcej sa cyprokonazolu.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú cyprokonazol, vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné zaradiť cyprokonazol do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (7)

               Bez toho, aby bol dotknutý tento záver, je vhodné získať ďalšie informácie k určitým špecifickým bodom. V článku 6 ods. 1 smernice 91/414/EHS sa stanovuje, že zaradenie látky do prílohy I môže podliehať určitým podmienkam. Preto je vhodné, aby žiadateľ predložil ďalšie potvrdzujúce informácie, pokiaľ ide o toxikologickú relevanciu nečistôt v technickej špecifikácii, analytické metódy na monitorovanie cyprokonazolu v pôde, telesných tekutinách a tkanivách, rezíduá metabolitov derivátov triazolu (TDM – triazole derivative metabolites) v základných plodinách, plodinách pestovaných v systéme striedania plodín a produktoch živočíšneho pôvodu, dlhodobé riziko pre bylinožravé cicavce a možný environmentálny dosah preferenčnej degradácie a/alebo konverzie zmesi izomérov.

               (8)

               Pred zaradením účinnej látky do prílohy I by sa mala poskytnúť primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú zo zaradenia.

               (9)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín s obsahom cyprokonazolu, aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie podľa prílohy III pre každý prípravok na ochranu rastlín na každé plánované použitie v súlade s jednotnými zásadami ustanovenými v smernici 91/414/EHS.

               (10)

               Zo skúseností s predchádzajúcimi zaradeniami účinných látok posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení na trh prípravkov na ochranu rastlín (7), do prílohy I k smernici 91/414/EHS vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii spĺňajúcej požiadavky prílohy II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I.

               (11)

               Je preto vhodné smernicu 91/414/EHS zodpovedajúcim spôsobom zmeniť a doplniť.

               (12)

               Rozhodnutie 2008/934/ES sa týka nezaradenia cyprokonazolu a odobrania povolení na prípravky na ochranu rastlín obsahujúce túto látku do 31. decembra 2011. Z prílohy k uvedenému rozhodnutiu je preto potrebné vypustiť riadok týkajúci sa cyprokonazolu.

               (13)

               Preto je vhodné zodpovedajúcim spôsobom zmeniť a doplniť rozhodnutie 2008/934/ES.

               (14)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   V prílohe k rozhodnutiu 2008/934/ES sa vypúšťa riadok týkajúci sa cyprokonazolu.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. decembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V prípade potreby členské štáty do 30. novembra 2011 zmenia a doplnia alebo odoberú v súlade so smernicou 91/414/EHS povolenia na výrobky na ochranu rastlín obsahujúce účinnú látku cyprokonazol.
   Do uvedeného dátumu overia najmä to, či sú podmienky uvedené v prílohe I k uvedenej smernici týkajúce sa cyprokonazolu splnené, s výnimkou tých, ktoré sú uvedené v časti B položky týkajúcej sa uvedenej účinnej látky, a či držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup v súlade s podmienkami článku 13 uvedenej smernice.
   2.   Odchylne od odseku 1 členské štáty najneskôr do 31. mája 2011 prehodnotia každý povolený prípravok na ochranu rastlín s obsahom cyprokonazolu ako jedinej účinnej látky alebo jednej z viacerých účinných látok, z ktorých všetky sú uvedené v prílohe I k smernici 91/414/EHS, a to v súlade s jednotnými zásadami stanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky týkajúcej sa cyprokonazolu v prílohe I k uvedenej smernici. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po určení uvedeného členské štáty:

               a)

               v prípade prípravku s obsahom cyprokonazolu ako jedinej účinnej látky v prípade potreby zmenia a doplnia alebo odoberú povolenie najneskôr do 31. mája 2015 alebo

               b)

               v prípade prípravku s obsahom cyprokonazolu ako jednej z viacerých účinných látok v prípade potreby zmenia a doplnia alebo odoberú povolenie najneskôr do 31. mája 2015 alebo do dátumu určeného na takúto zmenu a doplnenie alebo odobranie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov bude neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 27. apríla 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Ú. v. EÚ L 333, 11.12.2008, s. 11.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín. Záver z partnerského preskúmania účinnej látky cyprokonazol z hľadiska posúdenia rizika pesticídov. Vestník EFSA (EFSA Journal) 2010; 8(11):1897. [73 pp.]. doi:10.2903/j.efsa.2010.1897. K dispozícii na internetovej stránke: www.efsa.europa.eu.

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „358

                     cyprokonazol
                     č. CAS: 94361-06-5

                     č. CIPAC: 600

                     (2RS,3RS;2RS,3SR)-2-(4-chlórfenyl)-3-cyklopropyl-1-(1H-1,2,4-triazol-1-yl)bután-2-ol

                     ≥ 940 g/kg

                     1. júna 2011

                     31. mája 2021

                     ČASŤ A
                     Povoliť možno len použitie ako fungicíd.
                     ČASŤ B
                     Pri uplatňovaní jednotných zásad prílohy VI sa zohľadňujú závery z revíznej správy o cyprokonazole, a najmä dodatky I a II k tejto správe, ako ju 11. marca 2011 dokončil Stály výbor pre potravinový reťazec a zdravie zvierat.
                     Pri tomto celkovom hodnotení členské štáty venujú osobitnú pozornosť:

                                 a)

                                 vystaveniu rezíduám metabolitov derivátov triazolu (TDM – triazole derivative metabolites) prostredníctvom potravy;

                                 b)

                                 riziku pre vodné organizmy.

                           Podmienky používania zahŕňajú v prípade potreby opatrenia na zmiernenie rizika.
                     Príslušné členské štáty požiadajú o predloženie potvrdzujúcich informácií o:

                                 a)

                                 toxikologickej relevancii nečistôt v technickej špecifikácii;

                                 b)

                                 analytických metódach monitorovania cyprokonazolu v pôde, telesných tekutinách a tkanivách;

                                 c)

                                 rezíduách metabolitov derivátov triazolu v základných plodinách, plodinách pestovaných v systéme striedania plodín a produktoch živočíšneho pôvodu;

                                 d)

                                 dlhodobom riziku pre bylinožravé cicavce;

                                 e)

                                 možnom environmentálnom dosahu preferenčnej degradácie a/alebo konverzie zmesi izomérov.

                           Príslušné členské štáty zabezpečia, aby žiadateľ poskytol Komisii informácie uvedené pod písmenom a) do 1. decembra 2011, informácie uvedené pod písmenami b), c) a d) do 31. mája 2013 a informácie uvedené pod písmenom e) do dvoch rokov od prijatia osobitného usmernenia.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Vykonávacia smernica Komisie 2011/68/EÚ z  1. júla 2011 , ktorou sa menia a dopĺňajú smernice 2003/90/ES a 2003/91/ES, ktorými sa ustanovujú vykonávacie opatrenia na účely článku 7 smerníc Rady 2002/53/ES a 2002/55/ES, pokiaľ ide o znaky, ktoré sa majú zohľadniť ako minimum pri skúškach, a minimálne podmienky na skúšanie určitých odrôd poľnohospodárskych rastlinných druhov a druhov zeleniny  Text s významom pre EHP

text:
               2.7.2011

               SK

               Úradný vestník Európskej únie

               L 175/17

         VYKONÁVACIA SMERNICA KOMISIE 2011/68/EÚ
   z 1. júla 2011,
   ktorou sa menia a dopĺňajú smernice 2003/90/ES a 2003/91/ES, ktorými sa ustanovujú vykonávacie opatrenia na účely článku 7 smerníc Rady 2002/53/ES a 2002/55/ES, pokiaľ ide o znaky, ktoré sa majú zohľadniť ako minimum pri skúškach, a minimálne podmienky na skúšanie určitých odrôd poľnohospodárskych rastlinných druhov a druhov zeleniny
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov (1), a najmä na jej článok 7 ods. 2 písm. a) a b),
   so zreteľom na smernicu Rady 2002/55/ES z 13. júna 2002 o obchodovaní s osivom zelenín (2), a najmä na jej článok 7 ods. 2 písm. a) a b),
   keďže:

               (1)

               Smernice Komisie č. 2003/90/ES (3) a 2003/91/ES (4) boli prijaté s cieľom zabezpečiť, aby boli odrody, ktoré členské štáty zaradia do svojich národných katalógov, v súlade s metodikami vydanými Úradom Spoločenstva pre odrody rastlín (Community Plant Variety Office – CPVO), pokiaľ ide o znaky, ktoré sa musia zohľadniť ako minimum pri skúšaní určitých druhov, a minimálne podmienky na skúšanie odrôd, pokiaľ sa takéto metodiky vydali. Na ostatné odrody sa majú podľa uvedených smerníc uplatňovať metodiky Medzinárodnej organizácie na ochranu nových odrôd rastlín (International Union for Protection of New Varieties of Plants – UPOV).

               (2)

               CPVO odvtedy stanovil ďalšie metodiky týkajúce sa jedného ďalšieho druhu a existujúce metodiky aktualizoval.

               (3)

               Smernice 2003/90/ES a 2003/91/ES by sa preto mali zodpovedajúcim spôsobom zmeniť a doplniť.

               (4)

               Opatrenia stanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo.

         PRIJALA TÚTO SMERNICU:
   Článok 1
   Prílohy I a II k smernici 2003/90/ES sa nahrádzajú textom v časti A prílohy k tejto smernici.
   Článok 2
   Prílohy k smernici 2003/91/ES sa nahrádzajú textom v časti B prílohy k tejto smernici.
   Článok 3
   Členské štáty môžu pri skúškach začatých pred 1. januárom 2012 uplatňovať smernice 2003/90/ES a 2003/91/ES v znení platnom pred ich zmenou a doplnením touto smernicou.
   Článok 4
   Členské štáty prijmú a uverejnia najneskôr do 31. decembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia sa uplatňujú od 1. januára 2012.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze určia členské štáty.
   Článok 5
   Táto smernica nadobúda účinnosť dvadsiatym dňom nasledujúcim po jej uverejnení v Úradnom vestníku Európskej únie.
   Článok 6
   Táto smernica je určená členským štátom.

      V Bruseli 1. júla 2011

            Za Komisiu

            predseda

         José Manuel BARROSO

      (1)  Ú. v. ES L 193, 20.7.2002, s. 1.

      (2)  Ú. v. ES L 193, 20.7.2002, s. 33.

      (3)  Ú. v. EÚ L 254, 8.10.2003, s. 7.

      (4)  Ú. v. EÚ L 254, 8.10.2003, s. 11.

      PRÍLOHA
      ČASŤ A
      „
            PRÍLOHA I

               Zoznam druhov uvedených v článku 1 ods. 2 písm. a), ktoré majú spĺňať skúšobné protokoly CPVO

                        Odborný názov

                        Bežný názov

                        Protokol CPVO

                           Pisum sativum L.

                        Hrach siaty

                        TP 7/2 z 11.3.2010

                           Brassica napus L.

                        Repka olejka

                        TP 36/1 z 25.3.2004

                           Helianthus annuus L.

                        Slnečnica

                        TP 81/1 z 31.10.2002

                           Linum usitatissimum L.

                        Ľan siaty

                        TP 57/1 z 21.3.2007

                           Avena nuda L.

                        Ovos nahý

                        TP 20/1 zo 6.11.2003

                           Avena sativa L. (vrátane A. byzantina K. Koch)

                        Ovos siaty

                        TP 20/1 zo 6.11.2003

                           Hordeum vulgare L.

                        Jačmeň

                        TP 19/2rev. z 11.3.2010

                           Oryza sativa L.

                        Ryža

                        TP 16/1 z 18.11.2004

                           Secale cereale L.

                        Raž

                        TP 58/1 z 31.10.2002

                           xTriticosecale Wittm. ex A. Camus

                        Hybridy vzniknuté krížením druhov rodu Triticum s druhmi rodu Secale

                        TP 121/2 rev. 1 zo 16.2.2011

                           Triticum aestivum L.

                        Pšenica

                        TP 3/4 rev. 2 zo 16.2.2011

                           Triticum durum Desf.

                        Tvrdá pšenica

                        TP 120/2 zo 6.11.2003

                           Zea mays L.

                        Kukurica

                        TP 2/3 z 11.3.2010

                           Solanum tuberosum L.

                        Zemiaky

                        TP 23/2 z 1.12.2005

                  Znenie protokolov je uverejnené na internetovej stránke CPVO (www.cpvo.europa.eu).

            PRÍLOHA II

               Zoznam druhov uvedených v článku 1 ods. 2 písm. b), ktoré majú spĺňať skúšobné metodiky UPOV

                        Odborný názov

                        Bežný názov

                        Metodika UPOV

                           Beta vulgaris L.

                        Repa kŕmna

                        TG/150/3 zo 4.11.1994

                           Agrostis canina L.

                        Psinček psí

                        TG/30/6 z 12.10.1990

                           Agrostis gigantea Roth.

                        Psinček obrovský

                        TG/30/6 z 12.10.1990

                           Agrostis stolonifera L.

                        Psinček poplazový

                        TG/30/6 z 12.10.1990

                           Agrostis capillaris L.

                        Psinček obyčajný tenučký

                        TG/30/6 z 12.10.1990

                           Bromus catharticus Vahl

                        Stoklas preháňavý

                        TG/180/3 zo 4.4.2001

                           Bromus sitchensis Trin.

                        Stoklas sitkanský

                        TG/180/3 zo 4.4.2001

                           Dactylis glomerata L.

                        Reznačka laločnatá

                        TG/31/8 zo 17.4.2002

                           Festuca arundinacea Schreber

                        Kostrava trsteníkovitá

                        TG/39/8 zo 17.4.2002

                           Festuca filiformis Pourr.

                        Kostrava vláskovitá

                        TG/67/5 z 5.4.2006

                           Festuca ovina L.

                        Kostrava ovčia

                        TG/67/5 z 5.4.2006

                           Festuca pratensis Huds.

                        Kostrava lúčna

                        TG/39/8 zo 17.4.2002

                           Festuca rubra L.

                        Kostrava červená

                        TG/67/5 z 5.4.2006

                           Festuca trachyphylla (Hack.) Krajina

                        Kostrava ovčia pravá

                        TG/67/5 z 5.4.2006

                           xFestulolium Asch. et Graebn.

                        Hybridy pochádzajúce z kríženia druhu rodu Festuca s druhom rodu Lolium

                        TG/243/1 z 9.4.2008

                           Lolium multiflorum Lam.

                        Mätonoh mnohokvetý

                        TG/4/8 z 5.4.2006

                           Lolium perenne L.

                        Mätonoh trváci

                        TG/4/8 z 5.4.2006

                           Lolium x boucheanum Kunth

                        Mätonoh hybridný

                        TG/4/8 z 5.4.2006

                           Phleum nodosum L.

                        Timotejka uzlatá

                        TG/34/6 zo 7.11.1984

                           Phleum pratense L.

                        Timotejka lúčna

                        TG/34/6 zo 7.11.1984

                           Poa pratensis L.

                        Lipnica lúčna

                        TG/33/6 z 12.10.1990

                           Lupinus albus L.

                        Lupina biela

                        TG/66/4 z 31.3.2004

                           Lupinus angustifolius L.

                        Lupina úzkolistá

                        TG/66/4 z 31.3.2004

                           Lupinus luteus L.

                        Lupina žltá

                        TG/66/4 z 31.3.2004

                           Medicago sativa L.

                        Lucerna

                        TG/6/5 zo 6.4.2005

                           Medicago x varia T. Martyn

                        Lucerna menlivá

                        TG/6/5 zo 6.4.2005

                           Trifolium pratense L.

                        Ďatelina lúčna

                        TG/5/7 zo 4.4.2001

                           Trifolium repens L.

                        Ďatelina plazivá

                        TG/38/7 z 9.4.2003

                           Vicia faba L.

                        Bôb obyčajný

                        TG/8/6 zo 17.4.2002

                           Vicia sativa L.

                        Vika siata

                        TG/32/6 z 21.10.1988

                           Brassica napus L. var. napobrassica (L.) Rchb.

                        Kvaka

                        TG/89/6rev. zo 4.4.2001 + 1.4.2009

                           Raphanus sativus L. var. oleiformis Pers.

                        Reďkev siata

                        TG/178/3 zo 4.4.2001

                           Arachis hypogea L.

                        Podzemnica olejná

                        TG/93/3 z 13.11.1985

                           Brassica rapa L. var. silvestris (Lam.) Briggs

                        Repica olejnatá

                        TG/185/3 zo 17.4.2002

                           Carthamus tinctorius L.

                        Požlt farbiarsky

                        TG/134/3 z 12.10.1990

                           Gossypium spp.

                        Bavlna

                        TG/88/6 zo 4.4.2001

                           Papaver somniferum L.

                        Mak

                        TG/166/3 z 24.3.1999

                           Sinapis alba L.

                        Horčica biela

                        TG/179/3 zo 4.4.2001

                           Glycine max (L.) Merrill

                        Sójové bôby

                        TG/80/6 z 1.4.1998

                           Sorghum bicolor (L.) Moench

                        Cirok

                        TG/122/3 zo 6.10.1989

                  Znenie uvedených metodík je uverejnené na internetovej stránke UPOV (www.upov.int).
         “
      ČASŤ B
      „
            PRÍLOHA I

               Zoznam druhov uvedených v článku 1 ods. 2 písm. a), ktoré majú spĺňať skúšobné protokoly CPVO

                        Odborný názov

                        Bežný názov

                        Protokol CPVO

                           Allium cepa L. (skupina Cepa)

                        Cibuľa a cibuľa kuchynská nakopená

                        TP 46/2 z 1.4.2009

                           Allium cepa L. (skupina Aggregatum)

                        Šalotka

                        TP 46/2 z 1.4.2009

                           Allium fistulosum L.

                        Cibuľa zimná

                        TP 161/1 z 11.3.2010

                           Allium porrum L.

                        Pór pestovaný

                        TP 85/2 z 1.4.2009

                           Allium sativum L.

                        Cesnak

                        TP 162/1 z 25.3.2004

                           Allium schoenoprasum L.

                        Cesnak pažítkový

                        TP 198/1 z 1.4.2009

                           Apium graveolens L.

                        Zeler stopkový

                        TP 82/1 z 13.3.2008

                           Apium graveolens L.

                        Zeler buľvový

                        TP 74/1 z 13.3.2008

                           Asparagus officinalis L.

                        Asparágus lekársky (špargľa)

                        TP 130/2 zo 16.2.2011

                           Beta vulgaris L.

                        Repa obyčajná vrátane repy cheltenhamskej

                        TP 60/1 z 1.4.2009

                           Brassica oleracea L.

                        Kel kučeravý

                        TP 90/1 zo 16.2.2010

                           Brassica oleracea L.

                        Karfiol

                        TP 45/2 z 11.3.2010

                           Brassica oleracea L.

                        Karfiol brokolica

                        TP 151/2 z 21.3.2007

                           Brassica oleracea L.

                        Kel ružičkový

                        TP 54/2 z 1.12.2005

                           Brassica oleracea L.

                        Kaleráb

                        TP 65/1 z 25.3.2004

                           Brassica oleracea L.

                        Kel hlávkový, biela kapusta, červená kapusta

                        TP 48/3 zo 16.2.2011

                           Brassica rapa L.

                        Čínska kapusta

                        TP 105/1 z 13.3.2008

                           Capsicum annuum L.

                        Paprika ročná

                        TP 76/2 z 21.3.2007

                           Cichorium endivia L.

                        Čakanka štrbáková pravá kučeravá a širokolistá

                        TP 118/2 z 1.12.2005

                           Cichorium intybus L.

                        Čakanka obyčajná siata cigóriová

                        TP 172/2 z 1.12.2005

                           Cichorium intybus L.

                        Čakanka obyčajná

                        TP 173/1 z 25.3.2004

                           Citrullus lanatus (Thumb.) Matsum. et Nakai

                        Dyňa červená

                        TP 142/1 z 21.3.2007

                           Cucumis melo L.

                        Melón žltý

                        TP 104/2 z 21.3.2007

                           Cucumis sativus L.

                        Uhorka siata a angúria

                        TP 61/2 z 13.3.2008

                           Cucurbita pepo L.

                        Tekvica obyčajná pravá (špargľová) alebo patizónová

                        TP 119/1 z 25.3.2004

                           Cynara cardunculus L.

                        Artičoka kardová a artičoka zeleninová

                        TP 184/1 z 25.3.2004

                           Daucus carota L.

                        Mrkva obyčajná a mrkva kŕmna

                        TP 49/3 z 13.3.2008

                           Foeniculum vulgare Mill.

                        Fenikel

                        TP 183/1 z 25.3.2004

                           Lactuca sativa L.

                        Hlávkový šalát

                        TP 13/5 zo 16.2.2011

                           Lycopersicon esculentum Mill.

                        Rajčiak jedlý

                        TP 44/3 z 21.3.2007

                           Petroselinum crispum (Mill.) Nyman ex A. W. Hill

                        Petržlen záhradný

                        TP 136/1 z 21.3.2007

                           Phaseolus coccineus L.

                        Fazuľa šarlátová

                        TP 9/1 z 21.3.2007

                           Phaseolus vulgaris L.

                        Fazuľa záhradná kríčkovitá a fazuľa záhradná tyčová

                        TP 12/3 z 1.4.2009

                           Pisum sativum L. (partim)

                        Hrach siaty pravý stržňový, hrach siaty pravý lúskavý a hrach siaty pravý cukrový

                        TP 7/2 z 11.3.2010

                           Raphanus sativus L.

                        Reďkev siata pravá

                        TP 64/1 z 27.3.2002

                           Solanum melongena L.

                        Ľuľok baklažánový

                        TP 117/1 z 13.3.2008

                           Spinacia oleracea L.

                        Špenát

                        TP 55/3 z 11.3.2010

                           Valerianella locusta (L.) Laterr.

                        Valeriánka poľná

                        TP 75/2 z 21.3.2007

                           Vicia faba L. (partim)

                        Bôb obyčajný

                        TP bôb obyčajný/1 z 25.3.2004

                           Zea mays L. (partim)

                        Kukurica sladká a kukurica pukancová

                        TP 2/3 z 11.3.2010

                  Znenie protokolov je uverejnené na internetovej stránke CPVO (www.cpvo.europa.eu).

            PRÍLOHA II

               Zoznam druhov uvedených v článku 1 ods. 2 písm. b), ktoré majú spĺňať skúšobné metodiky UPOV

                        Odborný názov

                        Bežný názov

                        Metodika UPOV

                           Beta vulgaris L.

                        Repa obyčajná pravá špenátová alebo zeleninová (mangold)

                        TG/106/4 z 31.3.2004

                           Brassica rapa L.

                        Okrúhlica

                        TG/37/10 zo 4.4.2001

                           Cichorium intybus L.

                        Čakanka obyčajná siata listová

                        TG/154/3 z 18.10.1996

                           Cucurbita maxima Duchesne

                        Tekvica obrovská

                        TG/155/4rev. z 28.3.2007 + 1.4.2009

                           Raphanus sativus L.

                        Reďkev siata čierna

                        TG/63/6 z 24.3.1999

                           Rheum rhabarbarum L.

                        Rebarbora

                        TG/62/6 z 24.3.1999

                        Scorzonera hispanica L.

                        Hadí mor španielsky

                        TG/116/4 z 24.3.2010

                  Znenie uvedených metodík je uverejnené na internetovej stránke UPOV (www.upov.int).
         “


title: Delegovaná smernica Komisie (EÚ) 2015/13 z  31. októbra 2014 , ktorou sa mení príloha III k smernici Európskeho parlamenu a Rady 2014/32/EÚ, pokiaľ ide o rozsah prietoku vodomerov  Text s významom pre EHP

text:
               7.1.2015

               SK

               Úradný vestník Európskej únie

               L 3/42

         DELEGOVANÁ SMERNICA KOMISIE (EÚ) 2015/13
   z 31. októbra 2014,
   ktorou sa mení príloha III k smernici Európskeho parlamenu a Rady 2014/32/EÚ, pokiaľ ide o rozsah prietoku vodomerov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2014/32/EÚ z 26. februára 2014 o harmonizácii právnych predpisov členských štátov týkajúcich sa sprístupnenia meradiel na trhu (1), a najmä na jej článok 47 písm. b),
   keďže:

               (1)

               V smernici 2014/32/EÚ sa stanovujú požiadavky, ktoré musia spĺňať určité meradlá, aby mohli byť uvedené na trh a/alebo do používania na účely osobitných meraní predpísaných členskými štátmi.

               (2)

               Prvá z týchto osobitných požiadaviek pre vodomery (požiadavka v bode 1) obsiahnutých v prílohe III k smernici 2014/32/EÚ sa týka predpísaných pracovných podmienok pre rozsah prietoku Q3/Q1 ≥ 10.

               (3)

               Dňa 31. októbra 2011 nadobudla účinnosť aktualizovaná norma EN 14154, ktorá zahŕňa rozsah prietoku Q3/Q1 ≥ 40. Revidovaná norma EN 14154 odzrkadľuje medzinárodné normy. Je prísnejšia vzhľadom na rozsah prietoku než osobitné požiadavky stanovené v prílohe III k smernici 2014/32/EÚ, čoho výsledkom sú presnejšie merania.

               (4)

               Pred zavedením rozsahu prietoku Q3/Q1 ≥ 10 prostredníctvom smernice Európskeho parlamenu a Rady 2004/22/ES (2) o meradlách sa vo všetkých členských štátoch uplatňovala medzinárodná norma organizácie OIML, ktorá už obsahovala požiadavku na rozsah prietoku v hodnote Q3/Q1 ≥ 40. V dôsledku prechodných ustanovení stanovených v článku 50 ods. 2 smernice 2014/32/EÚ väčšina vodomerov, ktoré sú v súčasnosti uvedené na trhu, už spĺňa požiadavku na rozsah prietoku Q3/Q1 ≥ 40.

               (5)

               Vodomery s rozsahom prietoku Q3/Q1 ≥ 10 môžu byť výrazne lacnejšie než vodomery, ktoré spĺňajú požiadavky normy EN 14154 (Q3/Q1 ≥ 40). V smernici 2014/32/EÚ sa v bode 10 prílohy III poskytuje distribučnej spoločnosti alebo osobe zákonom poverenej inštaláciou vodomeru možnosť, aby definovala okrem iného to, aký rozsah prietoku je vhodný na presné meranie predpokladanej alebo predpokladateľnej spotreby (3). Preto možno inštalovať vodomery, ktoré síce nie v súlade s normou EN 14154 z hľadiska rozsahu prietoku, ale ktoré sú v súlade s požiadavkami stanovenými v prílohe III k smernici 2014/32/EÚ. Tým sa však môže zvýšiť pravdepodobnosť chýb v účtoch zákazníkov vzniknutých v dôsledku menej presných meraní vodomeru.

               (6)

               Rozsah prietoku Q3/Q1 ≥ 40 predstavuje súčasný stav techniky, ktorý je zakotvený v aktuálnej medzinárodnej norme a výrobnej praxi, ako aj minimálnu kvalitu, ktorá je v súčasnosti dostupná na trhu v Únii. Zabezpečuje presnejšie merania, čím sa zaisťuje vyššia úroveň ochrany spotrebiteľov. Vzhľadom na to, že rozsah prietoku Q3/Q1 ≥ 40 je už po dlhé roky minimom, ktoré sa na trhu inštaluje, zabezpečením súladu s touto požiadavkou nevznikajú používateľom dodatočné náklady.

               (7)

               Smernica 2014/32/EÚ by sa mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   V prílohe III k smernici 2014/32/EÚ sa bod 1 nahrádza takto:

                  „1.

                  Rozsah prietoku vody
                  Hodnoty rozsahu prietoku musia spĺňať tieto podmienky:

                              Q3/Q1 ≥ 40,

                              Q2/Q1 = 1,6,

                              Q4/Q3 = 1,25“

   Článok 2
   1.   Členské štáty prijmú a uverejnia najneskôr do 19. apríla 2016 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia sa uplatňujú od 20. apríla 2016.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 31. októbra 2014

            Za Komisiu

            predseda

         José Manuel BARROSO

      (1)  Ú. v. EÚ L 96, 29.3.2014, s. 149.

      (2)  Smernica Európskeho parlamenu a Rady 2004/22/ES z 31. marca 2004 o meradlách (Ú. v. EÚ L 135, 30.4.2004, s. 1).

      (3)  Pozri bod 10 prílohy III k smernici 2014/32/EÚ.